**Návrh plánu kontrolnej činnosti hlavného kontrolóra obce na I. polrok 2017**

Na rokovanie obecného zastupiteľstva predkladá Ing. Vladimír Matfiak, kontrolór obce

Jednou z povinností hlavného kontrolóra v zmysle §18 f, ods. 1 písm. b) Zákona o obecnom zriadení:

„predkladá obecnému zastupiteľstvu raz za šesť mesiacov návrh plánu kontrolnej činnosti, ktorý musí byť najneskôr 15 dní pred prerokovaním v zastupiteľstve zverejnený spôsobom v obci obvyklým,“

***Zámer kontrolnej činnosti:***

Kontrolovaným aktivitami prispieť k efektívnemu a účinnému hospodáreniu s verejnými finančnými prostriedkami a s majetkom obce a informovaním poslancov obecného zastupiteľstva prispieť k ich väčšiemu prehľadu a dôvere v správne narábanie s finančnými prostriedkami obce.

***Cieľ kontrolnej činnosti:***

Zisťovanie skutočného stavu s narábaním s verejnými financiami, odhaľovanie a odstraňovanie prípadných nedostatkov za účelom zefektívnenia činnosti orgánov obce, zistenie možnosti na efektívnejšie umiestňovanie finančných prostriedkov v súlade s platnými právnymi predpismi a so schváleným územným plánom obce.

***Základné úlohy hlavného kontrolóra obce na I. polrok 2017:***

Kontrola zákonnosti, účelnosti, účinnosti, hospodárnosti a efektívnosti pri narábaní s finančnými prostriedkami obce.

Kontrola vyúčtovania cestovných príkazov v zmysle zákona o cestovných náhradách č. 283/2002 a Opatrenia MPSVR o sumách stravného.

Kontrola hotovostnej pokladne.

Kontrola plnenia uznesení obecného zastupiteľstva.

Vypracovanie stanoviska k záverečnému účtu obce Toporec za rok 2016.

Mimoriadne kontroly v prípade potreby na základe poznatkov zistených pri vykonávaní kontrolnej činnosti v rámci schválených kontrol.

Iné úlohy podľa požiadaviek obecného zastupiteľstva.

*Návrh plánu kontrolnej činnosti hlavného kontrolóra bude prerokovaný na najbližšom zasadnutí obecného zastupiteľstva.*

V Toporci 15.12.2016